


Упутство за попуњавање табеле о о додељеној државној помоћи (ДДП)

У рубрику Давалац државне помоћи навести назив даваоца државне помоћи (надлежни орган Републике Србије, аутономне покрајне или јединице локалне самоуправе, или свако правно лице које управља и/или располаже јавним средствима и додељује државну помоћ у било ком облику);

У рубрику Правни основ за доделу индивидуалне државне помоћи/за доношење шеме државне помоћи навести назив прописа на основу кога се доноси пропис или други акт који представља непосредни основ за доделу  државне помоћи;

У рубрику Назив акта којим се додељује индивидуална државна помоћ/назив шеме државне помоћи навести назив прописа или другог акта који представља непосредни правни основ за доделу државне помоћи;

У рубрику Назив корисника државне помоћи навести назив корисника државне помоћи (учесник на тржишту, односно свако правно и физичко лице које обавља економску делатност, тј. делатност производње или промета робе или пружања услуга на тржишту а коме се додељује државна помоћ у било ком облику);

У рубрику Матични број корисника навести матични број додељен од надлежног органа;

У рубрику Сектор/делатност корисника навести ознаку делатности према Закону о класификацији делатности („Службени гласник РС“, број 104/09) и Уредби о класификацији делатности („Службени гласник РС“, број 54/10);

У рубрику Број и датум акта којим се додељује појединачна државна помоћи ако се додељује на основу шеме навести уговор, одлуку надлежног органа и сл.

У рубрику Извор финансирања навести ниво са којег се додељује државна помоћ (република, аутономна покрајина, јединица локалне смоураве или други извор);

У рубрику Износ државне помоћи навести износ додељене државне помоћи;

У рубрику Врста (категорија) државне помоћи навести класификацију државне помоћи сходно члану 4. Правилника о облику и садржини годишњег извештаја о додељеној државној помоћи;

У рубрику Инструмент доделе државне помоћи навести класификацију инструмената сходно члану 3. став 4. Закона о контроли државне помоћи („Службени гласник РС“, број 73/19);

У рубрику Трајање државне помоћи навести временски период трајања државне помоћи;

У рубрику Број и датум решења или другог акта Комисије за контролу државне помоћи којим је оцењена усклађеност индивидуалне или шеме државне помоћи навести број и датум акта Комисије за контролу државне помоћи којим је оценила усклађености државне помоћи са правилима за доделу државне помоћи.






